《王略帖赞》
宋代·鲍慎由

昭回于天垂英光，跨颉历籀化大荒。烟华浓淡赋低昂，一噫万古称天章。

鸾跨虬引鹄序行，洞天九九归辽阳。茫茫十二小劫长，玺完神诃命芾藏。

作者简介：宋处州龙泉人，字钦止。哲宗元祐六年进士。尝从王安石学，又亲炙苏轼。为文汪洋闳肆，诗尤高妙。徽宗召对，除工部员外郎。历知明州、海州，奉祠，卒年五十六。尝注杜甫诗，有《夷白堂小集》。